text: FC Fredericia blev eneste vinder i denne runde
  18 oktober 2015 kl. 16.32
  FC Fredericia var det eneste af de tre lokale hold i fodboldens 1. division, der formåede at vinde i søndagens runde.
  FC Fredericia var det eneste af de tre lokale hold i fodboldens 1. division, der fik points og fuldt udbytte ud af anstrengelserne søndag eftermiddag.  Det skete i Slagelse med 1-0 over træner Ove Pedersens tidligere klub FC Vestsjælland, der i sidste sæson var i superligaen - men nu har kurs mod 2. division.
  Dermed blev det til tre vigtige point for FC Fredericia efter en rigtig herrefight (0-1) #fcvfcf
  Selvom Vejle Boldklub tabte til Skive med 3-2, holder de med nød og næppe 3. pladsen, der giver oprykning. Vejle førte ellers både 1-0 og 2-1 - men Skive kunne overraskende rejse hjem med alle tre point.
  AC Horsens kunne ikke udnytte Vejles nederlag til at erobre 3.-pladsen. Vendsyssel vandt nemlig på Casa Arena med 1- 0.
  Slut. AC Horsens må se sig besejret med 1-0. Første nederlag i 11 kampe #achvff
  Lyngby topper 1. division med 28 point for 13 kampe, Vendsyssel har 25 point for 12 kampe og er toer.
  Vejle indtager en tredje oprykningsplads med 21 point for 13 kampe, men Horsens på fjerdepladsen er kun distanceret på målscoren.
  Klebér Saarenpää tog ansvaret på sine skuldre efter det skuffende nederlag til Skive. Læs cheftrænerens reaktioner: http://t.co/cDuv89Tyck
  Også Fredericia blander sig i oprykningskampen med 20 point for 13 kampe og indtager foreløbig 5.-pladsen.
  